**ЗАДАНИЯ**

**I тура дистанционной олимпиады по Башкирскому языку**

**для учащихся 5 - 8 классов (первый этап)**

1. *Яугир* һүҙенә фонетик анализ эшләгеҙ.
2. “*Протеза*” термины нимәне аңлата? Фекерегеҙҙе иҫбатлап миҫалдар килтерегеҙ.
3. Бирелгән текстан исем ҡылымдарҙы күсереп яҙығыҙ.

*Ҡаранай ҡалтыранған ҡулдары менән билендәге бысаҡты ҡынынан һурып сығара алмай яфаланды. Аяҡ аҫтында ҡарҙың ҡыҙғаныс шығырлауы, тирмә эсендә ҡатын-ҡыҙҙың сеңләп илашыуы, тынлыҡты боҙоп, арҡа буйын өшөтөп йүрмәләгән мәл ине. Бына шул тауыштарға керештән ысҡынған уҡтың зыңҡылдауы, кемдеңдер һиҫкәнеп ҡысҡырыуы өҫтәлде. Аҙнай ҙа, Ҡаранай ҙа Бөркөткә боролоп ҡараны: уҡ ҡыпсаҡтың ауыҙ эргәһенән ҡолаҡ төбөнә саҡлы яңағын тишеп, шунда батып ҡалғайны. Бөтә халыҡ аһ итте. Шау-шыу ҡупты ла тымды. Аҙнай бей, хәлһеҙләнеп, көрсигә ултырҙы* (Булат Рафиков).

1. Бирелгән ябай һөйләмдәрҙән сәбәп эйәрсән һөйләмле эйәртеүле ҡушма һөйләм төҙөп яҙығыҙ: *Артабан Урал буйына юл тотасағын әйтте. Ҡолғәли унан ҡалманы (Булат Рафиков).*
2. Түбәндәге текстың стилен билдәләгеҙ.

*Йәш дуҫтарым! Меңәр йылдар буйына Ер шарында Кешелек өсөн иң юғары идеал берәү – Кешегә хеҙмәт итеү: тыуған төйәгең өсөн йәнеңде фиҙа ҡылыу, прогресс, йәғни Кеше аңының үҫеше өсөн көрәш. Утыҙ мең йыл буйына Прометей бушҡа яфа сикмәгән – үҙ мәнфәғәте өсөн түгел, Кешене утлы иткәне өсөн. Исемен мәңгеләштереү өсөн генә Джордано Бруно костерға бармаған һәм 19 йәшлек Александр Матросов та үлгәндән һуң данға лайыҡ булыр өсөн дошман амбразураһын күкрәге менән ҡапламаған. Барыһы ла Кеше өсөн!*

*Йәшәгеҙ, хеҙмәт итегеҙ, кешеләр менән ҡоролмаған мөнәсәбәттәрегеҙ өсөн, тамамларға өлгөрмәгән эштәрегеҙ өсөн, күрһәтелмәгән изгелек өсөн, татымаған мөхәббәт өсөн, әйтелмәгән рәхмәт өсөн үкенерлек булмаһын!* (М. Кәрим).

1. Тыныш билдәләрен ҡуйып, һөйләмде күсереп яҙығыҙ.

*Эш бөттө көлтә йыяһы ғына ҡалды*

1. Бирелгән һүҙҙәрҙе эйәлек килешкә ҡуйып яҙығыҙ:

*Петровск, Кузбасс, грипп, лагерь, декабрь*

1. Бирелгән һүҙҙәргә күплек ялғауын ҡушып яҙығыҙ:

*Артист, поезд, повесть, нерв, грамм.*

1. Текстағы һөйләмдәрҙең бәйләнеү төрөн асыҡлап яҙығыҙ: *Ел һиҙелеп һалҡыная, һауа дымлана. Дауыл баҫылды. Донъя дәһшәтле тынлыҡҡа сумды. Бына йәшен яҡында ғына ялтлай, баш осонда тиерлек күк күкрәй. Ямғыр яҡыная.* (Ф. Иҫәнғолов)
2. Текстағы һөйләмдәр ниндәй синтаксик сара ярҙамында бәйләнгән: *Төн. Башҡорт ҡыҙының тәңкәле еләне шикелле, күҙҙең яуын алып, йымылдап торған аяҙ күктә, алтын табаҡтай, тулған ай йөҙә. Таллыҡта һандуғастар сутылдаша. Күләүектә тәлмәрйендәр баҡылдаша. Оло Эйек йылғаһы үҙенең мәңге шат, шаян йырҙарын һандуғас моңдарына мансып, ҡыуана-көлә өҙлөкһөҙ сылтырап аға ла аға*  (З. Биишева).
3. Кеше нисә төрлө көлә ала*? Яуаптарығыҙҙы яҙығыҙ.*
4. Йомаҡты сисегеҙ*: Аяҡтары төп-төҙ генә, тәҙрәһе уның зәңгәр, һөйләп, йырлап ебәрә ул, төймәһен баҫһаң әгәр. Зәңгәр балаҫҡа ынйылар һибелгән, балаҫына ултырып булмай, ынйыларын алып булмай.*
5. Тыныш билдәһен ҡуйырға*: Быймам ғына ҡышты маҡтай килә һаман ҡыш ҡыш тип.*
6. *Беҙҙә ҡышлаусы ҡоштарға ярҙам итегеҙ.* Аҫтына һыҙылған һүҙҙең ниндәй һүҙ төркөмөнә ҡарауын билдәләргә.
7. Мәҡәлде дауам итергә: *Ат ажарын йүгән тыя ала, ир намыҫын* ...
8. Түбәндәге үлсәү һүҙҙәре ниндәй арауыҡты белдерә:

*Аршын, ҡарыш, сажин*.

1. Эйәрсән һөйләмдең төрөн билдәләргә:

*Шуныһы билдәле: кәкүктәр йөнтәҫ ҡарышлауыҡтарҙы, күбәләктәрҙе, төрлө ҡортттарҙы ашай* (Ғ. Ишбулатов).

1. Аҫтына һыҙылған һүҙ ниндәй һөйләм киҫәге булыуын билдәләргә: *Малайҙар, ат менгәндәй, йүгерешеп ҡайтып киттеләр* (Ж. Кейекбаев).
2. Һөйләмдәге ҡалын менән яҙылған һүҙгә тулы морфологик анализ яһарға: *Бошман туҙынды-туҙынды ла , ишек төбөндә башын эйеп торған Бөркөткә сығып китергә ишаралап,* ***ултырҙаштарынан*** *ситкә боролоп, бөтә кәүҙәһе менән алға-артҡа һелкенергә тотондо* (Булат Рафиков).
3. Түбәндәге һөйләмгә тулы синтаксик анализ яһарға:*Ҡыш яҙғы илаҡҡа әүерелгән көндәрҙең береһендә, иртәнге намаҙ мәле үткәс, ауылдың ир-аты икешәрләп-өсәрләп Аҙнай бейҙең* яугир [ йаугир] *тирмәһе янына йыйыла башланы* (Булат Рафиков).